Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: A Magyar Köztársaság Országgyûlésének Házszabályáról szóló 46/1994. (IX. 30.) OGY határozat 51. § (1) bekezdése
Paragraph Index: 742

„51. § (1) Országos jelentõségû, halaszthatatlan és rendkívüli ügyben (a továbbiakban: rendkívüli ügy) az ülés elsõ – többnapos ülés esetén elsõ két – napján az ülésnap kezdetekor – a felszólalás tárgyát és okát megjelölve – a képviselõcsoport nevében annak vezetõje, vagy a képviselõcsoport általa felkért tagja legfeljebb öt percben felszólalásra jogosult. A felszólalási szándékot a képviselõcsoport vezetõjének az ülés megnyitása elõtt legalább egy órával írásban be kell jelentenie az elnöknek. Az elnök a felszólalási szándékról – a felszólalni kívánó által megjelölt tárgy és ok közlésével együtt – tájékoztatja a Kormányt.”

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes